Okresná prokuratúra Michalovce 
Nám. Slobody 3, 071 01 Michalovce 1 	

Sp. zn. : Pv 714/12/8807	Michalovce, 10.1.2014
EEČ : 2-66-9-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Michalovce zo dňa 20.11.2012, spisová značka Pv 714/12/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
i napriek tomu, že bol v blokovom konaní na OOPZ Veľké Kapušany, blokom č. 109431/AB zo dňa 1.3.2012, právoplatným toho istého dňa uznaný vinným z priestupku proti majetku podľa § 50 ods. 1 zák. č. 372/1990 Zb. o priestupkoch v platnom znení, za ktorý mu bola uložená bloková pokuta vo výške 10,- €, 
opätovne dňa 28.5.2012 v čase okolo 08,00h. v obci Vojany, v areály firmy XXXXX za pomoci pílky porezal 7ks železných brán na 12 menších kusov, tieto následne spolu s XXXXX, XXXXX, XXXXX a XXXXX poukladali do pristaveného motorového vozidla zn. Iveco s úmyslom ich odviesť do zberných surovín, pričom boli pristihnutí policajnou hliadkou, čím firme XXXXX so sídlom XXXXX, XXXXX, XXXXX spôsobili celkovú škodu vo výške 77,90 €.

Uznesením prokurátora Okresnej prokuratúry Michalovce zo dňa 20.11.2012, spisová značka Pv 714/12/8807, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátora Okresnej prokuratúry v Michalovciach, sp. zn. Pv 714/12 zo dňa 20.11.2012 bolo podľa § 216 ods. 1 Tr. poriadku podmienečne zastavené trestné stíhanie proti obvinenému XXXXX pre prečin krádeže podľa § 212 ods. 2 písm. f/ Tr. zák. na tom skutkovom základe, ako je uvedené v citovanom uznesení prokurátora.

Podľa § 216 ods. 2 Tr. poriadku bola pre podmienečné zastavenie trestného stíhania stanovená skúšobná doba v trvaní 12 mesiacov. Toto rozhodnutie sa stalo právoplatným dňa 1.12.2012.

Skúšobná doba pre podmienečné zastavenie trestného stíhania uplynula dňom 1.12.2013. 

Po uplynutí skúšobnej doby bol vyžiadaný odpis z registra trestov a správa o povesti obvineného. Bolo zistené, že obvinený v priebehu skúšobnej doby viedol riadny život, nedopustil sa žiadneho trestného činu, ani priestupku. 

Preto som toho názoru, že obvinený vyhovel podmienkam ust. § 217 ods. 1 Tr. poriadku.

S poukazom, na uvedené bolo potrebné rozhodnúť, že obv. XXXXX sa v skúšobnej dobe podmienečného zastavenia trestného stíhania osvedčil.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Olexa
prokurátor